योजनाओं की जानकारी से ही होगा ग्राम का विकास
केन्द्रसरकार की विभिन्न योजनाओं के प्रचार-प्रसार सेे जागरूकता होगी। साथ ही लोगों की सोच एवं व्यवहार में परिवर्तन होगा एवं योजनाओं की जानकारी से ग्रामीण जन उसका लाभ लेकर अपने ग्राम को विकास की ओर ले जा सकते हैं।
सांसद डॉ मनोज राजोरिया बाडी पंचायत समिति के अलीगढ में क्षेत्रीय प्रचार निदेशालय अलवर द्वारा आयोजित मातृ एवं शिशु स्वास्थ्य (वात्सल्य) कार्यक्रम में उपस्थित ग्रामीणों को संबोधित कर रहे थे। इस मौके पर पशुधन विकास बोर्ड अध्यक्ष जगमोहन बघेल ने पशुओं की सुरक्षा, कल्याण स्वास्थ्य संबंधी विभागीय योजनाओं की जानकारी दी। जिला प्रमुख डॉ धर्मपाल जादौन ने ग्रामीणों को स्वच्छता, बेटी बचाओ-बेटी पढ़ाओ अभियान एवं राजश्री योजना की जानकारी दी। इस अवसर पर पूर्व विधायक जसवंत सिंह गुर्जर, बहादुर सिंह त्यागी ने भी सरकार की जन-कल्याणकारी योजनाओं की जानकारी दी। इस दौरान प्रधान पूजा मीणा, बाडी के ब्लॉक मुख्य चिकित्सा एवं स्वास्थ्य अधिकारी डॉ पंकज गोयल ने भी विचार रखे। प्रचार -प्रसार के लिए आयोजित स्वस्थ शिशु, रस्साकशी, कबड्डी, रंगोली, मेंहदी, बैडमिंटन, दौड़, मटका पेटिंग, मौखिक प्रश्नोत्तरी आदि प्रतियोगिताओं के विजेताओं को पुरस्कार देकर सम्मानित किया।
hin_Deva hin_Deva hin_Deva